Diari Oficial de la Generalitat Valenciana


Sumari del DOGV 6303, del 05-07-2010 (2010/7605)

ORDE 9/2010, de 25 de juny, de la Conselleria de Solidaritat i Ciutadania, per la qual es desplega el Decret 91/2010, de 21 de maig, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/06/25/9/dof/vci/html**

### Dades del document

Número de DOGV
:   6303

Data del DOGV
:   05-07-2010

Secció del DOGV
:   I. DISPOSICIONS GENERALS

Número del document
:   2010/7605


Data del document
:   25-06-2010

Organisme emissor
:   Conselleria de Solidaritat i Ciutadania

Tipus de document
:   Ordre

Anàlisi jurídica

 Descriptors 

:   * Conselleria Solidaritat i Ciutadania
    * administració regional
    * reglament intern
    * organització administrativa
    * legislació

ORDE 9/2010, de 25 de juny, de la Conselleria de Solidaritat i Ciutadania, per la qual es desplega el Decret 91/2010, de 21 de maig, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania. [2010/7605]  
Per mitjà del Reglament Orgànic i Funcional de la Conselleria de Solidaritat i Ciutadania, aprovat pel Decret 91/2010, de 21 de maig, s'han establit els òrgans de nivell directiu de la conselleria i s'han determinat les competències atribuïdes a estos òrgans.  
Derivat del reglament orgànic i funcional procedix efectuar el desplegament de l'estructura orgànica de la Conselleria de Solidaritat i Ciutadania establint, en funció de les competències dels seus òrgans directius, l'estructura i funcions del nivell administratiu.  
En conseqüència, en compliment del que preveu la disposició final primera del mencionat decret, i de conformitat amb el que disposen els articles 28.e) i 65 de la Llei 5/1983, de 30 de desembre, del Consell, amb un informe previ de la Conselleria de Justícia i Administracions Públiques,   
ORDENE  
CAPÍTOL I  
Del conseller o consellera  
Article 1. Gabinets  
1. Directament del conseller o consellera depén el Gabinet del conseller o consellera com a òrgan de suport i assistència immediata a la persona titular del departament, que exercirà les funcions que este li encomane.  
2. Directament del conseller o consellera depén el Gabinet Tècnic, amb rang d'àrea, com a unitat administrativa que exercix les funcions concernents a planificació, documentació, publicacions, comunicació i seguiment parlamentari.  
CAPÍTOL II  
De la Secretaria Autonòmica de Solidaritat i Ciutadania  
Article 2. De la Secretaria Autonòmica de Solidaritat i Ciutadania  
Sota l'autoritat del conseller o consellera es troba la Secretaria Autonòmica de Solidaritat i Ciutadania, que assumix les funcions establides en l'article 68 de la Llei del Consell, així com les competències establides per qualsevol altra normativa que se li aplique.  
De la Secretaria Autonòmica depenen les següents direccions generals:  
1. Direcció General d'Immigració i Cooperació al Desenrotllament  
2. Direcció General de Ciutadania i Integració  
CAPÍTOL III  
De la Subsecretaria  
Article 3. De la Subsecretaria  
Directament de la Subsecretaria depenen la Direcció General de Cohesió Territorial, l'Àrea de Relacions amb Les Corts i la Secretaria General Administrativa.  
Article 4. De la Direcció General de Cohesió Territorial  
Per a l'execució de les funcions assignades, de la Direcció General de Cohesió Territorial depén l'Àrea d'Administració Local, la qual per a l'exercici de les funcions que té assignades s'estructura en els servicis següents:  
1. Servici d'Assessorament Municipal i Gestió d'Habilitats Estatals, el qual durà a terme les funcions següents:  
a) Prestar assessorament jurídic a les entitats locals com a suport a la seua gestió.  
b) Gestionar les competències en relació amb el personal funcionari d'administració local amb habilitació de caràcter estatal, de conformitat amb el que es preveu en la disposició addicional segona de l'Estatut Bàsic de l'Empleat Públic i la legislació autonòmica en la matèria.  
c) Gestionar en col·laboració amb el ministeri competent en la matèria el registre integrat del personal funcionari amb habilitació de caràcter estatal.  
d) Designar el representant de la Generalitat en els tribunals que, per a la selecció i provisió de llocs de treball, convoquen les entitats locals.  
2. Servici de Règim Local, al qual li correspondrà les funcions següents:  
a) Estudi i valoració dels actes i acords que les entitats locals han de remetre a la Generalitat, proposant en els casos legalment previstos, la seua modificació, anul·lació o impugnació.  
b) Tramitar les declaracions d'urgent ocupació, en els procediments d'expropiació forçosa aprovats per les entitats locals de la Comunitat Valenciana.  
c) Gestionar els expedients en matèria de béns de les entitats locals.  
d) Gestionar les bases de dades oficials de les entitats locals de la Comunitat Valenciana.  
e) Tramitar els expedient d'heràldica i vexil·lologia, assistint en les seues funcions al Consell Tècnic d'Heràldica i Vexil·lologia.  
f) Gestionar els procediments relatius a l'alteració de la denominació dels municipis de la Comunitat Valenciana.  
g) Tramitar la sol·licitud de dictamen facultatiu de les corporacions locals al Consell Jurídic Consultiu de la Comunitat Valenciana.  
3. Servici d'Organització Territorial i Coordinació, que desenrotllarà les funcions següents:  
a) Estudi, investigació i divulgació en matèria de règim local i organització territorial.  
b) Gestionar l'elaboració de projectes normatius en matèria de règim local.  
c) Gestionar les directrius emanades de la direcció general relatives a la coordinació amb altres administracions públiques amb competència en matèria de règim local.  
d) Gestionar les iniciatives de la direcció general dirigides a promoure l'associacionisme municipal.  
e) Tramitar els procediments relatius a organització i demarcació territorial, entitats locals menors i àrees metropolitanes.  
f) Gestionar les subvencions a càrrec del Fons de Cohesió Territorial.  
g) Gestionar la base de dades Civis.  
h) Fer seguiment del Pla de Revitalització de les Comarques d'Interior.  
4. Servici d'Actuacions Concertades, que tindrà les comeses següents:  
a) Gestionar el seguiment i l'execució, en tots els seus tràmits, de les subvencions corresponents tant a les convocatòries d'ajudes per als plans de millora municipals, com a convenis de col·laboració o resolucions de concessió per a actuacions amb entitats locals i altres entitats amb personalitat jurídica, en les matèries següents:  
1r Construcció i rehabilitació d'equipaments comunitaris públics i privats  
2n Restauració, rehabilitació i posada en valor d'edificis singulars i de l'arquitectura històrica.  
3r Urbanització, rehabilitació, conservació, renovació, implantació de vials i la resta d'infraestructures urbanes, espais lliures, parcs i jardins, i millora de l'accessibilitat en el medi urbà, en els centres històrics, barris desfavorits, àrees degradades i nuclis urbans.  
4t Adquisició d'immobles o sòl per a executar qualsevol de les actuacions anteriors.  
5t Altres que se li encomanen o que resulten atribuïdes per disposició legal o reglamentària.  
b) Elaborar propostes d'actuacions concertades amb administracions i altres organismes i convocatòries de subvenció en les matèries abans relacionades, així com el seu seguiment pressupostari.  
c) Informar o revisar plans i projectes tècnics, el seguiment de l'execució de les actuacions i les obres amb les seues incidències i modificacions, així com la revisió dels certificats d'obres i la tramitació dels pagaments.  
Article 5. De l'Àrea de Relacions amb Les Corts  
A l'Àrea de Relacions amb Les Corts, li correspon prestar assistència tècnica al Consell en les reunions de la Junta de Síndics, així com la coordinació de les intervencions dels consellers o de les conselleres davant del Ple i les comissions de Les Corts, i, en general, el requeriment i la gestió, si és el cas, de l'acció del Consell davant d'estes.   
Article 6. De la Secretaria General Administrativa  
A la Secretaria General Administrativa li corresponen les funcions pròpies de la gestió de tots els servicis generals de la conselleria i prestar suport directe al titular de la Subsecretaria. La Secretaria General Administrativa s'estructura en els servicis següents:   
1. Servici d'Organització i Seguiment, al qual li correspon la tramitació dels assumptes que s'hagen d'elevar a la Comissió de Secretaris Autonòmics i Subsecretaris i al Consell, el trasllat dels seus acords i la custòdia dels certificats d'estos; la racionalització i normalització de procediments administratius; la coordinació, seguiment, supervisió i tramitació de convenis i acords de col·laboració que ha de subscriure la conselleria; l'assistència tècnica en l'elaboració i tramitació de convocatòries de subvencions; vetlar pel funcionament correcte del Registre General de la conselleria; la tramitació dels expedients de responsabilitat; la coordinació dels servicis de traducció i la realització dels tràmits necessaris per a la publicació d'actes o disposicions en el Diari Oficial de la Comunitat Valenciana; i qualsevol altra funció que en matèria d'ordenació i coordinació administrativa li siga encomanada.  
2. Servici de Gestió Economicoadministrativa, a què li correspon la tramitació dels assumptes relatius a la gestió del personal de la conselleria; elaborar criteris sobre procediment de contractació; estudiar, preparar i formalitzar els expedients de contractació i d'assumptes generals així com el seguiment de la seua execució; supervisió i coordinació del parc mòbil i de les instal·lacions de la conselleria i el seu manteniment; l'estudi, control i gestió patrimonial dels béns mobles i immobles; l'elaboració de l'avantprojecte de pressupostos de la conselleria; la tramitació de les modificacions pressupostàries; la gestió i el control de l'execució pressupostària i econòmica; emetre informe sobre les disposicions normatives en relació al gasto públic, i, en general, qualsevol funció que en les susdites matèries li siga encomanada.  
3. Servici d'Informàtica, al qual correspon la informatització dels departaments de la conselleria; l'elaboració i l'execució de plans d'informatització, l'assistència tècnica en matèria informàtica als distints departaments; la gestió de bases de dades, xarxes, sistemes informàtics i pàgina web de la conselleria; vetlar per la correcta aplicació de la normativa sobre tractament de dades de caràcter personal, i, en general, totes les funcions que se li encomanen en l'àmbit informàtic de la conselleria.   
CAPÍTOL IV  
De les direccions generals  
Secció Primera  
De la Direcció General d'Immigració i Cooperació al Desenrotllament  
Article 7. Estructura administrativa  
Per a l'execució de les funcions assignades, la Direcció General d'Immigració i Cooperació al Desenrotllament s'estructura en l'Àrea d'Immigració i en l'Àrea de Cooperació al Desenrotllament i Solidaritat.  
Article 8. De l'Àrea d'Immigració  
L'Àrea d'Immigració s'estructura en el Servici de Gestió de Programes d'Immigració, a què li correspon, en matèria d'immigració:  
a) Prestar el suport administratiu i tècnic a la persona titular de l'Àrea d'Immigració per al desenrotllament de la política d'integració de la immigració.   
b) Elaboració, gestió, seguiment de la justificació dels convenis de col·laboració que se subscriguen com a conseqüència de l'activitat de la direcció general.  
c) Elaboració i gestió de les convocatòries d'ajudes, així com el seguiment, avaluació i control de la justificació dels projectes aprovats.   
d) La gestió econòmica i pressupostària dels programes d'immigració.  
e) Tramitació dels recursos administratius interposats, així com dels procediments de revisió administratius, quan afecten l'àmbit de les seues atribucions.  
Article 9. De l'Àrea de Cooperació al Desenrotllament i Solidaritat  
A l'Àrea de Cooperació al Desenrotllament i Solidaritat li correspon la gestió de les iniciatives, accions i programes destinats a contribuir al progrés dels països en via de desenrotllament, i s'estructura en els servicis següents:   
1. Servici de Gestió de Programes de Cooperació a què li correspon, en matèria de cooperació al desenrotllament i solidaritat:  
a) Elaboració, gestió i coordinació de les convocatòries d'ajudes a projectes i accions de cooperació al desenrotllament, així com el seguiment, avaluació i control de la justificació dels projectes aprovats.   
b) Elaboració, gestió, seguiment, avaluació i control de la justificació dels convenis de col·laboració que se subscriguen com a conseqüència de l'activitat de la direcció general.   
c) Preparació de la infraestructura i suport per a la coordinació d'actuacions d'ajuda humanitària.  
d) La gestió econòmica i pressupostària dels programes de cooperació.  
2. Servici de Planificació i Formació a què li correspon en matèria de cooperació al desenrotllament i solidaritat:  
a) Coordinació de la informació sobre les actuacions i convocatòries de diversos organismes d'àmbit local, autonòmic, nacional en matèria de cooperació al desenrotllament.  
b) Promoció i suport a la realització de programes en matèria de cooperació al desenrotllament que, amb objectius coincidents, puguen establir altres administracions de la Comunitat Valenciana, l'administració de l'Estat.   
c) Investigació, estudi i proposta de noves formes i fronts d'actuació en matèria de cooperació al desenrotllament, en coordinació amb les polítiques d'actuació de l'àmbit de la Unió Europea i internacional.   
d) Elaboració de directrius per a la preparació de les convocatòries d'ajudes i convenis de col·laboració en matèria de cooperació al desenrotllament, quant a zones geogràfiques, col·lectius i sectors d'actuació preferent, tipus d'acció prioritaris així com condicions exigibles als projectes.   
e) Programació, execució i supervisió dels programes d'acció estratègica, d'educació per al desenrotllament i de formació en cooperació al desenrotllament tant en l'àmbit de la Comunitat Valenciana, com en els països que siguen objecte d'actuació del Programa de Cooperació amb els països en via de desenrotllament.  
f) Elaboració d'estudis i estadístiques sobre la cooperació al desenrotllament en la Comunitat Valenciana, així com potenciar i difondre treballs d'investigació sobre la susdita temàtica.  
g) Implantació, desplegament i avaluació de totes les accions que s'atribuïsquen a la direcció general en l'àmbit de les seues competències.  
h) Suport tècnic als diferents òrgans consultius existents en la conselleria i relacionats amb les competències assumides de la direcció general.   
Secció Segona  
De la Direcció General de Ciutadania i Integració  
Article 10. Estructura administrativa  
Per a l'execució de les funcions assignades, la Direcció General de Ciutadania i Integració s'estructura en l'Àrea de Ciutadania i Xarxes Socials i l'Àrea de Participació.  
Article 11. De l'Àrea de Ciutadania i Xarxes Socials  
A l'Àrea de Ciutadania i Xarxes Socials li correspon la potenciació i la realització de projectes de caràcter participatiu propis de la societat civil, l'assessorament i coordinació de fórmules participatives i la proposta de procediments de decisió ciutadana en els assumptes públics, així com la integració dels diferents agents socials en estos processos. Així mateix li corresponen les funcions d'interlocució i coordinació institucional entre la conselleria i altres organismes i entitats responsables en la matèria, l'anàlisi i l'estudi de sistemes i mètodes de participació i decisió ciutadana i l'impuls de l'ús de noves tecnologies de comunicació i informació en els processos participatius de la societat civil incorporant criteris de governança en l'acció pública del Consell.   
Article 12. De l'Àrea de Participació  
A l'Àrea de Participació, li correspon la coordinació i el contacte institucional entre la Generalitat i les col·lectivitats de valencians i valencianes dins i fora de la Comunitat Valenciana, així com les actuacions en relació amb les cases regionals i federacions d'associacions d'altres comunitats autònomes en la nostra Comunitat.  
En desplegament de les esmentades funcions du a terme activitats que fomenten el coneixement directe de les institucions autonòmiques entre els ciutadans. Igualment impulsa la realització d'activitats d'arrelada tradició en els costums del poble valencià. Recolza les activitats i inversions dels centres valencians existents en l'exterior de la Comunitat Valenciana, tant a Espanya com a l'estranger. Promou la presència del valencià entre els col·lectius de persones valencianes residents fora de la Comunitat Valenciana. Fomenta la realització d'activitats cíviques i culturals amb les persones valencianes residents a l'exterior. Promociona l'edició de publicacions i la confecció de divers material destinat a donar a conéixer millor a la ciutadania la Comunitat Valenciana.  
CAPÍTOL V  
Dels servicis territorials  
Article 13. Servicis territorials  
1. En cada una de les tres províncies de la Comunitat Valenciana existiran els servicis territorials de Solidaritat i Ciutadania, que gestionaran les competències que se li atribuïsquen en la matèria, en el seu respectiu àmbit territorial.   
Els servicis territorials dependran orgànicament de la Subsecretaria i funcionalment dels directors generals en les matèries de la seua respectiva competència.   
2. En cada una de les províncies, dependent del titular de la Subsecretaria, existirà un director o directora territorial que dirigirà i coordinarà els servicis, seccions i unitats administratives, vetlarà pel seu funcionament correcte, adoptant les mesures que siguen necessàries, i exercirà totes aquelles facultats que se li assignen o deleguen.   
Així mateix, en cada direcció territorial, una secretària territorial, amb rang de servici, prestarà assistència tècnica al director territorial i exercirà les atribucions de tramitació administrativa, de gestió de personal, d'assumptes generals i de gestió econòmica i pressupostària.   
DISPOSICIÓ DEROGATÒRIA  
Queden derogades totes les disposicions que del mateix rang o d'un rang inferior s'oposen a esta orde.   
DISPOSICIÓ FINAL  
La present orde entrarà en vigor a partir de l'endemà al de la seua publicació en el Diari Oficial de la Comunitat Valenciana.   
València, 25 de juny de 2010  
El conseller de Solidaritat i Ciutadania,  
RAFAEL BLASCO CASTANY


Còpia Permalink ELI